**Juhatuse 27.augusti 2019 koosoleku PROTOKOLL**

Kell 14 -17 Tehnopoli nõupidamiste ruumis Jupiter

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Krister Peetmaa, Mart Aguraiuja, Argo Stallmeister, Janek Sulev, Jevgeni Lištšina ja Märt Viileberg

Kutsutud: Mart Maidla- Elektrilevi ja Helen Pärk – Tallinna Polütehnikum

Puudusid: -

**Koosoleku päevakord:**

1. Päevakorra kinnitamine
2. Eelmise koosoleku protokolli kinnitamine
3. Elektrilevi ja Polütehnikumi nägemus võrguelektrike koolitusel ja õppeväljaku rekonstrueerimisel
4. Tegevjuhi ülevaade eelmisest koosolekust saadik toimunust
5. EETELi strateegia ja juhatuse tööplaani ülevaatus
6. Toimkondade tegevuse täpsustamine
7. Elektriohutuse parandamine koostöös TTJA ja Päästeametiga
8. Kohtumine Balti sõsarorganisatsioonide liitude juhtidega Riias 10.septembril
9. Juhatuse koosolekute ajakava 2019

**Koosoleku käik:**

* + - 1. **Koosoleku päevakorra kinnitamine**

Päevakord kinnitati.

**2. Eelmise juhatuse koosoleku protokolli kinnitamine**

Protokoll kinnitati.

**3. Elektrilevi, EETELi ja Polütehnikumi koostööst võrguelektrike koolitusel ja õppeväljaku rekonstrueerimisel**

Mart Maidla tutvustas Elektrilevi nägemust võrguelektrike koolituste edaspidiseks korraldamiseks ning võrguelektrike kutseala spetsialiseerumise laiendamiseks side- ja automaatika valdkonnas, sest Elektrilevi vajab üha enam ka nende alade koolitatud spetsialiste. Koostöös Polütehnikumi ja EETELiga on kavas laiendada vajalikku kutseõpet, mistõttu on tekib vajadus täiustada olemasolevat õppeväljakut ja laiendada õpperuume. Alternatiiviks on uue õppekompleksi rajamine Tallinna äärealale juhul kui olemasolevat õppekompleksi ei õnnestu täiendada-laiendada. Kavas on tegevuskava tutvustada Haridus- ja teadusministeeriumis ning taotleda raha selle ellu viimiseks. Helen Pärk kinnitas Polütehnikumi soovi ja valmisolekut Elektrilevi poolt pakutud koolituse tegevuskava elluviimisel.

**Otsustati** võtta Elektrilevi tegevuskava teadmiseks ja toetada kutseandjana selle ellu viimist.

**4. Tegevjuhi ülevaade eelmisest koosolekust saadik toimunust**

14. juunil toimus Laitse Rallypargis traditsiooniline EETELI „KIIREIM KART 2019“ võidu kihutamine. Osalema oli tulnud 12 võistkonda, igas üks nais-ja kaks meesvõistlejat. Pingelise kihutamise [võitis Ensto-Ensek AS II võistkond koosseisus Villem Pomerants, Andre Abel (parim meessõitja) ja Maarika Tigalane (parim naissõitja). Teiseks tuli Ensto-Ensek AS I võistkond koosseisus Meelis Korpe, Liiger Lehis ja Rahel Paidre. Kolmandaks tuli](https://eetel.ee/14-juunil-toimunud-eeteli-kiireim-kart-2019-voitis-ensto-ensek-as-ii-voistkond-koosseisus-villem-pomerants-andre-abel-parim-meessoitja-ja-maarika-tigalane-parim-naissoitja-teiseks-tuli-ensto/) Empower AS võistkond koosseisus Veiko Natus, Hannes Veski ja Piret Lõhmus.

19. juunil võõrustas EETELi juhatus Läti sõsarliidu LEVA juhatuse delegatsiooni. Esmalt kohtuti Tehnopolis, kus tegevjuhid Deniss Beljajevs ja Märt Viileberg andsid ülevaate oma organisatsiooni eesmärkidest, struktuurist ja tegemistest. Seejärel külastati projektimüügijuht Urmas Haavandi juhatusel Harju Elekter gruppi kuuluva Energo Veritas OÜ äsja avatud elektrikaupade müüügikeskust Tallinnas. Edasi siirduti Koplis asuvasse Elrato AS administratiiv- ja tootmishoonesse, kus juhatuse esimees Mart Aguraiuja andis ülevaate ettevõtte põhitootmise aladest:

* madalpinge ja keskpinge elektrijaotus- ja juhtimisseadmete tootmine ning müü
* elektri- ja valgusmõõtmiste teostamine
* elektripaigaldiste tehniline kontroll.

Mõlemad külastatud ettevõtted jätsid külalistele väga hea mulje, mis tõotab mõlemale ärisidemete laienemist Läti suunas. Kohtumine lõppes Telliskivi Loomelinnakus ühise õhtusöögiga, mil tehti tänuga kokkvõtteid lõppenud kohtumisest ja võeti vastu kutse Läti külaskäiguks.

Maikuu juhatuse koosolekul otsustati vastavalt Haridus- ja teadusministeeriumi kirjas tehtud ettepanekule taotleda ministeeriumilt toetust EETELile arendusnõuniku värbamiseks. Hea meel on tõdeda, et juunis tuli ministeeriumilt positiivne vastus, mille alusel saab esitada juba läbimõeldud ja põhjendatud taotluse, samuti teha arenduse alast koostööd teiste erialaliitudega, eeskätt Eesti Elektritööstuse Liiduga ETL.

**Otsustati** võtta informatsioon teadmiseks.

**5. EETELi strateegia ja juhatuse tööplaani ülevaatus**

Põgus pilguheit juhatuse strateegiale 2016-2019 ja tegevuskavale 2019 andis kinnitust, et väga suuri muudatusi pole esialgu vaja teha, sest kevadisel aruande-ja valimiskoosolekul jäid EETELi liikmed senise EETELi strateegia ja juhatuse tegevuskava tulemustega rahule. Samas on mitmed liidu arengutähised juba saavutatud ja lisandumas on uusi arengusuundi.

**Otsustati,** et tegevjuht vaatab kriitilise pilguga strateegia ja tegevuskava üle, eemaldab sealt juba saavutatud eesmärgid ja tegevused ning saadab siis täienduste tegemiseks juhatuse liikmetele, kes kaasavad septembris-oktoobris kõigi toimkondade liikmeid. Seejärel viib juhatus sisse täiendused ja esitab uuendatud strateegia kava 2019-2022 koos 2020.aasta eelarve kavaga novembris toimuvale EETELi üldkoosolekule kinnitamiseks.

**6. Toimkondade tegevuse täpsustamine**

**Arutelu käigus otsustati**, et juhatuse liikmed, kes esindavad EETELi toimkondi, täpsustavad oma toimkondade tegevusi septembris-oktoobris toimuvatel toimkondade koosolekutel.

**7. Elektriohutuse parandamine koostöös TTJA ja Päästeametiga**

**Arutelu käigus otsustati** lisaks jätkuvale koostööle TTJA ja Päästeametiga pöörduda ka Kindlustusseltside Liidu poole ettepanekuga kindlustuslepingute sõlmimisel ja uuendamisel kontrollida kindlustatavate hoonete ja rajatiste elektriauditi nõuete kohast läbiviimist, et tõhusamalt vältida vigasest elektrisüsteemist põhjustatud tulekahjusid.

**8. Seisukoha kujundamine *European Union of Electrical Wholesalers* organisatsiooniga liitumiseks**

Riias 10.septembril toimuval Balti sõsarorganisatsioonide liitude juhtide kohtumisel on Läti LEVA poolt pakutud välja arutada ka EUEW liikmeks astumist. EETELi juhatus on konsulteerinud hulgimüüjate toimkonnaga ja EUEWga varasemast suhtlemisest kogenud, et meil ei ole praegu põhjust liituda.

**Otsustati** kohtumisel kuulata LEVA argumente EUEWga liitumiseks, kuid jääda äraootavale seisukohale ja mitte kiirustada liitumist puudutava otsuse tegemisega.

**9. Juhatuse koosolekute ajakava 2019**

**Otsustati** korraldada koosolekud Tehnopolis Akadeemia tee 21/5 nõupidamiste ruumes **kell 13-16**:

* 17.september - Callisto
* 8.oktoober - Jupiter
* 12.november - Jupiter
* 10.detsember - Jupiter

Koosoleku juhataja Kristo Reinhold

Protokollija Märt Viileberg